Tigzirt

Asideg (timella) 
Ma yella nezzi-d ɣer tama n yilel, ad naf tamurt n Tigzirt : yiwet n temnaḍt yettwassnen aṭas, ama ɣef ccbaḥa-s ama ɣef umezruy-is neɣ af tmetti-ines.     Tigzirt tezga-d ɣef yijifar n yilel agrakal ; deg ugafa n tmurt n Tizi-Uzu ; limer ad tt-twaliḍ seg usawen ad twaliḍ d akken ters ɣef yiwet n lewḍa i izeynen s waṭas, ur tezmireḍ ara ad tt-teḥyuḍ s tmuɣli.

Taḥuski n Tigzirt weḥd-s ulac ayen i tt-yecban ; mi ara tt-tkecmeḍ ad ak-id mmagren yisekla d leḥcic yessan di tlemmast n ubrid, tiḥuna zzint-as-d si yal tamiwin, yal yiwet d acu i tesnuzuy, mi ara telḥuḍ cwiṭ ɣer zdat ad d-tt-mmagareḍ lɣaci d igrawen yal yiwen seg ansa id-yusa, mi ara tkemmleḍ ɣer zdat, ad tebḍuḍ ad tettwaliḍ ilel iṭilli-d si lebɛid, ad ttḥireḍ melmi ara tawḍeḍ ; tura abrid wezzil, ur d-yugri ara aṭas, syin mi ara tarnuḍ cwiya ad tafeḍ yiwet n tkessart ɣer tama taẓelmaḍt, dɣa ad tebḍuḍ ad tettsubuḍ alama iban-d rrmel adehbi ad as-tiniḍ d aɛeqquc awraɣ yettberriq deg yitij ; aman-nni n yilel d imidadiyen am yigenni, ur tettafeḍ ccbaḥa am tin ; lecḍuḍ-nni n yilel ttawin ttarran, mi ara d-wwet lmuja ɣer berra ulac ṣṣifa n yiẓra ur d-ssufuɣ ara. Mi ara taẓeḍ ɣer rrif n yilel, ad twaliḍ icarfan daxel-is, ttbanen-d ttneggizen-d deg-sen wid yebɣan ad uraren.
Acḥal yeswa win ara d-yasen ɣer da, ad iẓur tamurt-is zziɣ tamurt-nneɣ ur telli tin ittyifen. 

 Idurar 
Ccerfa
Leɛzayeb 
Warujen
Tagemmunt
Tamdect
Tansa
Tala Testan
Tifra
Tigzirt

 Ẓeṛ daɣen 
 Tawilayt n Tizi Uzzu
 Tidayṛiwin n twilayt n Tizi Uzzu
 Tiɣiwanin n twilayt n Tizi Uzzu

 Tira d timselɣa 

Taggayt:Taɣiwant n twilayt n Tizi-Uzzu